พงศ์สุข หิรัญพฤกษ์

พงศ์สุข หิรัญพฤกษ์  เป็นพิธีกรไอทีและผู้ผลิตคอนเทนต์ชาวไทย เริ่มเป็นพิธีกรตั้งแต่ ปี พ.ศ. 2538 ในขณะที่เรียนอยู่ชั้นมัธยม 6 ที่โรงเรียนนวมินทราชินูทิศ เตรียมอุดมศึกษาน้อมเกล้า โดยเริ่มปรากฏในรายการเคเบิลทีวี ไทยสกายทีวี กับรายการ แคมปัส ออนแอร์ ซึ่งเป็นรายการคอมมูนิตี้นักศึกษาไทย ที่นำเสนอกิจกรรมนักศึกษาและเป็นรายการสด จนเข้าศึกษาต่อสาขาศิลปะการแสดง เอกการแสดงและกำกับการแสดง ที่คณะศิลปกรรมศาสตร์ มหาวิทยาลัยศรีนครินทรวิโรฒ หลังจากจัดรายการที่ไทยสกายทีวีได้ 2 ปี ทางสถานีก็ต้องปิดกิจการเนื่องจากวิกฤตการณ์การเงินในเอเชีย พงศ์สุขเลยตั้งใจว่าจะเป็นผู้กำกับภาพยนตร์ โดยศึกษาด้านการแสดงอย่างจริงจังในระดับอุดมศึกษา

ในวัยเรียนเขาเบนเข็มไปทำละครเวทีอยู่พักหนึ่ง เคยกำกับละครเวทีในเทศกาลสานศิลป์ที่ ภัทราวดีเธียเตอร์ และร่วมงานละครเวทีมหาวิทยาลัยหลายเรื่อง ทั้งในฐานะโปรดิวเซอร์, ประชาสัมพันธ์ และนักแสดง จนในที่สุด แวดวงอินเทอร์เน็ตที่เขาหลงไหลชอบเข้าไปพูดคุยเสวนาเรื่องหนัง-ละครเวทีก็จัดงานสังสรรค์ขึ้น โดยมีผู้ชี้ชวนให้ "นักเรียนละคร" (นามแฝงของพงศ์สุขในอินเทอร์เน็ต) มารับหน้าที่เป็นพิธีกรของงานในค่ำคืนนั้น โดยผู้ชี้ชวนมองว่าพงศ์สุขน่าจะเป็นพิธีกรได้ 

หลังจากนั้นไม่นานงาน Meeting บนอินเทอร์เน็ตก็จัดขึ้นอีกหลายต่อหลายงาน พงศ์สุขก็เสนอตัวเป็นพิธีกรอีก จนในที่สุด ณ งาน ICQ Party งานสังสรรค์ใหญ่ของชาวไทยที่ใช้โปรแกรม ICQ ซึ่งจัดโดยปรเมศวร์ มินศิริ หรือ "นายสนุกดอตคอม" ในเวลานั้น (ปัจจุบันคือเจ้าของเว็บไซต์ Kapook.com) ก็ทำให้เขาได้พบกับจอห์น รัตนเวโรจน์ นักร้องวงนูโว ที่สนใจเรื่องเทคโนโลยีคอมพิวเตอร์ หลังจบงาน จอห์นได้ชักชวนมาเป็นพิธีกรประจำช่วงไอทีในรายการใหม่ ซึ่งตอนนั้นตั้งชื่อว่า "ไออีดอตคอม" ต่อมาพงศ์สุขได้เปิดบริษัท โชว์ไร้ขีด จำกัด เพื่อรองรับงานพิธีกรและจัดงาน ต่อจากนั้นไม่นานเขาก็มีโอกาสโชว์เดี่ยวในรายการไอทีความยาว 30 นาที "อีวาไรตี้" ทางไอทีวี และตามด้วย "ไอทีจีเนียส" และเขาเป็นถึงรองชนะเลิศรายการ แฟนพันธุ์แท้ เรื่องเว็บไซต์ไทยแลนด์ในปี พ.ศ. 2547 อีกด้วย 

พงศ์สุขดำเนินรายการทีวี "แบไต๋ไฮเทค" มาอย่างยาวนาน จนถึงยุคแห่งการเปลี่ยนผ่าน Digital Transformation เขานำองค์กรก้าวข้ามสภาพการขาดทุนหนักจากดิจิทัลทีวีของไทย ผ่านพ้นมาสู่ยุคออนไลน์ 100% โดยรีแบรนด์รายการ "แบไต๋ไฮเทค" เป็น beartai® สื่อออนไลน์ครบวงจรทั้งเทคโนโลยีและไลฟ์สไตล์หลากหลายรูปแบบในปัจจุบัน ทำรายได้อยู่ในระดับสื่อออนไลน์ชั้นนำของประเทศไทย

 ประวัติการทำงาน 
 ประวัติการทำงานปัจจุบัน 
ประธานเจ้าหน้าที่บริหาร บริษัท โชว์ไร้ขีด จำกัด (SHOW NO LIMIT)
เจ้าของเว็บไซต์ beartai.com
พิธีกรทางช่องยูทูบ beartai (2562 – ปัจจุบัน)

 ผู้อำนวยการจัดงาน Thailand Game Show มหกรรมเด็กเล่นเกม
งานแสดงเทคโนโลยีเกมคอมพิวเตอร์ที่ใหญ่ที่สุดในประเทศ

 กรรมการ Event Management Association (EMA)
สมาคมสร้างสรรค์การจัดงาน ก่อตั้งโดย 40 บริษัทอีเว้นท์ออกาไนเซอร์ชั้นนำของเมืองไทย

 พิธีกรและสร้างสรรค์รายการ "แบไต๋ไฮเทค" ทางเนชั่นทีวี, Dude TV และ คม ชัด ลึก ทีวี (5 พฤศจิกายน พ.ศ. 2549 – 7 กุมภาพันธ์ พ.ศ. 2557 / 12 กุมภาพันธ์ พ.ศ. 2557, 14 พฤษภาคม พ.ศ. 2557 และ 23 พฤษภาคม พ.ศ. 2557)

รูปแบบรายการ

 พิธีกรรายการข่าววันใหม่ ช่วง "ไอทีวันใหม่" ทางสถานีโทรทัศน์ไทยทีวีสี ช่อง 3 (5 มิถุนายน – 21 สิงหาคม พ.ศ. 2552)

 พิธีกรรายการคลุกวงข่าว ช่วง "ICT Genius 9 นายอัจฉริยะ" ทางงสถานีโทรทัศน์โมเดิร์นไนน์ (1 มีนาคม พ.ศ. 2556 – 30 ธันวาคม พ.ศ. 2557)

 พิธีกรและสร้างสรรค์รายการ "แบไต๋ไอที" ทางงสถานีโทรทัศน์โมเดิร์นไนน์ (19 กรกฎาคม 2556 – 24 มิถุนายน 2557)

 หัวหน้าส่วนงาน โซเชี่ยลมีเดียและโฆษก “เครือข่ายพลังบวก”https://th-th.facebook.com/PositiveNetworkwww.ignite.in.th/

 พิธีกรรายการเช้าข่าวชัดโซเชียลhttp://www.thairath.co.th/content/480820
 พิธีกรรายการ DigiHealth เทคแคร์ดูแลคุณ ทางสถานีโทรทัศน์ PPTV HD36
 พิธีกรรายการ beartai7HD ไอทีและยานยนต์ ทางสถานีโทรทัศน์สีช่อง 7

 ประวัติการทำงานในอดีต 
 ปี  ประวัติ พ.ศ. 2547 – 2551  กรรมการผู้จัดการ บริษัท ดูดิสก์ จำกัด (DO DISC)
(ผลิตแผ่น DVD Special Features ให้ภาพยนตร์ไทย) พ.ศ. 2548 – 2550  กรรมการผู้จัดการ บริษัท เกมโนลิมิต จำกัด (GAME NO LIMIT)
(ผลิตเกมคอมพิวเตอร์ "ต้มยำกุ้ง") พ.ศ. 2549  พิธีกรรายการ TECH24 ทาง G Square สถานีเกมแห่งแรกในประเทศไทย
(ผลิตรายการโดยบริษัท ทรัยคาสต์ จำกัด) พ.ศ. 2546 – 2548  พิธีกรและสร้างสรรค์รายการ "ซิเมนต์ไทย ไอทีจีเนียส" ทางโมเดิร์นไนน์ทีวี
กรรมการ สมาคมผู้ดูแลเว็บไทย (Thai Webmaster Association) พ.ศ. 2541 – 2546  พิธีกรและทีมงานรายการ IE Show.com ททบ.5
พิธีกรรายการ E–Variety สถานีโทรทัศน์ iTV
(ผลิตรายการโดย บริษัทสแพลช เอ็นเตอร์เทนเม้นท์ จำกัด) พ.ศ. 2545 – 2546  ผู้ช่วยกรรมการผู้จัดการ บริษัท สแพลช เอ็นเตอร์เทนเม้นท์ จำกัด พ.ศ. 2543  Project Manager บริษัทไออี อินเตอร์เทนเม้นท์ จำกัด
โปรดิวเซอร์รายการ IE Cyber Radio (วิทยุอินเทอร์เน็ต)
Internet Jockey (iJ) รายการ IE Cyber Radio

 ประวัติการทำงานด้านการแสดง 
 ปี  ประวัติ พ.ศ. 2538  นักแสดงละครเวทีเรื่อง เอาเหอะ เอาเหอะ : คณะละครนาครศิษย์ครูช่าง พ.ศ. 2538  นักแสดงละครเวทีเรื่อง หัวเราะข้ามศตวรรษ : ภาควิชาศิลปะการละคร
คณะอักษรศาสตร์ จุฬาลงกรณ์มหาวิทยาลัย พ.ศ. 2538 – 2539  นักแสดงละคร มหาชน อลเวง ช่อง 9 อสมท.
บริษัท แดส เอ็นเตอร์เทนเม้นท์ จำกัด พ.ศ. 2540  โปรดิวเซอร์ และนักแสดงละครเวทีเรื่อง มหัศจรรย์วันดาวดับ
ภาควิชาศิลปะการแสดง มหาวิทยาลัยศรีนครินทรวิโรฒ พ.ศ. 2540  นักแสดงละครเวทีเรื่อง ผู้มาเยือน : ภาควิชาศิลปะการแสดง
มหาวิทยาลัยศรีนครินทรวิโรฒ พ.ศ. 2541  ผู้กำกับละครเวทีเรื่อง Primal Fear : เทศกาละคร ฤดูกาลสานศิลป์ ครั้งที่1
ภัทราวดี เธียเตอร์ พ.ศ. 2541  นักแสดงละครเวทีเรื่อง คอ–โอะ–นอ : ภาควิชาศิลปะการแสดง
มหาวิทยาลัยศรีนครินทรวิโรฒ พ.ศ. 2541  กำกับเวทีละครเวทีเรื่อง นิทานเวตาล 3 : คณะละครมรดกใหม่ พ.ศ. 2542  ประชาสัมพันธ์ละครเวทีเรื่อง ตู้ตุ๊กตา : ภาควิชาศิลปะการแสดง
มหาวิทยาลัยศรีนครินทรวิโรฒ พ.ศ. 2542  นักแสดงละครเด็กเพื่อการศึกษา ขบวนการยอดมนุษย์จิ๋ว
ภาควิชาศิลปะการแสดง มหาวิทยาลัยศรีนครินทรวิโรฒ พ.ศ. 2545  นักแสดงละครพรีเซ็นเทชั่น นิตยสาร CHIP
ศูนย์การประชุมแห่งชาติสิริกิติ์ พ.ศ. 2549  พากย์เสียงเป็น "จิ๊ดริ๊ด" นกพิราบสื่อสารในภาพยนตร์แอนิเมชัน "ก้านกล้วย" พ.ศ. 2554  นักแสดงภาพยนตร์เรื่อง ลัดดาแลนด์ รับบท หยอย

 เกียรติประวัติและรางวัลที่เคยได้รับ 
 ปี  รางวัล พ.ศ. 2537  รางวัลชนะเลิศการประกวดการแสดง รายการตัวต่อตัว ททบ.5
โดยบริษัท เจเอสแอล จำกัด พ.ศ. 2537  รางวัลชนะเลิศการประกวดการแสดงสร้างสรรค์ "ครีเอทีฟ อวอร์ด" FM 96.5
Entertainment Station โดยบริษัท ฟาติมา บรอดคาสติ้ง จำกัด พ.ศ. 2546  รางวัลเชิดชูเกียรติ ศิษย์เก่าดีเด่น
โรงเรียนนวมินทราชินูทิศ เตียมอุดมศึกษาน้อมเกล้า พ.ศ. 2548  รางวัล Thaiware Awards สาขาเกมยอมเยี่ยม
Tony Jaa? Tom-Yum-Goong : The Game? พ.ศ. 2549  รางวัล TICTA (Thailand ICT Awards) สาขา Media & Entertainment
เกมยอดเยี่ยมแห่งปี Tony Jaa? Tom–Yum–Goong : The Game?
จัดโดยสมาคมอุตสาหกรรมเทคโนโลยีสารสนเทศไทย
และเป็นตัวแทนประเทศไทย ไปแข่งขันระดับเอเซียแปซิฟิค พ.ศ. 2550  รางวัล Compgamer Awards สาขา เกมไทยยอดเยี่ยม
จากผลงาน Khan Kluay® : The Adventure™ พ.ศ. 2567  รางวัลส่งเสริมประเทศญี่ปุ่นให้เป็นที่รู้จักในประเทศไทยสาขา JAPAN EXPO MEDIA&INFLUENCER AWARDโดยบริษัท จี–ยู ครีเอทีฟ จำกัด

 แหล่งข้อมูลอื่น 


หมวดหมู่:บุคคลจากโรงเรียนศรีวิกรม์
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลในวงการคอมพิวเตอร์
หมวดหมู่:นักธุรกิจชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ผู้ประกาศข่าวเนชั่นทีวี
หมวดหมู่:ผู้ประกาศข่าวพีพีทีวี